CELEX: C2006/154/19
Language: et
Date: 2006-07-01 00:00:00
Title: Kohtuasi C-184/06:  18. aprillil 2006  esitatud hagi — Hispaania Kuningriik  versus  Euroopa Liidu Nõukogu

1.7.2006   
            
            
               ET
            
            
               Euroopa Liidu Teataja
            
            
               C 154/9
            
         18. aprillil 2006 esitatud hagi — Hispaania Kuningriik versus Euroopa Liidu Nõukogu
   (Kohtuasi C-184/06)
   (2006/C 154/19)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: N. Díaz Abad)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu 22. detsembri 2005. aasta määrus (EÜ) nr 51/2006, millega määratakse 2006. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) kuna sellega ei jaotata ühenduse vetes Põhjameres ja Läänemeres teatud kvoote Hispaania laevastikule;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   1.   Mittediskrimineerimise põhimõtte rikkumine
   Hispaania Kuningriik leiab, et kuna vaidlustatud määrus ei jaota ühenduse vetes Põhjameres ja Läänemeres Hispaaniale kvoote, siis rikutakse sellega mittediskrimineerimise põhimõtet, sest pärast ühinemisaktis ette nähtud üleminekuperioodi möödumist on teistel liikmesriikidel õigus juurdepääsuks nimetatud vetele ja nendes leiduvatele kalavarudele, samas kui Hispaania Kuningriigil on ainuüksi õigus juurdepääsuks vetele.
   2.   Hispaania ühinemisakti vale tõlgendamine
   Ühinemisakt ei tee Hispaania üleminekuperioodi reguleerimisel kalanduse valdkonnas vahet juurdepääsul vetele ja juurdepääsul kalavarudele. Lisaks sellele peab ühinemisakti sätteid tõlgendama kooskõlas selle tausta ja eesmärgiga.
   3.   Määruse nr 2371/2002 (2) artikli 20 lõike 2 rikkumine
   Nimetatud sätet rikutakse, kuna Hispaaniale ei jaotata kvoote, mis kujutavad endast uusi püügivõimalusi ja mida jaotati esmakordselt pärast ühinemisaktis ette nähtud üleminekuperioodi möödumist.
   
      (1)  ELT L 16, 20.1.2006, lk 1.
   
      (2)  Nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, lk 59; ELT eriväljaanne 04/05, lk 460).